ନିଓମାଇସିନ/ପଲିମାଇକ୍ସିନ ବି/ହାଇଡ୍ରୋକୋର୍ଟିଜୋନ

ନିଓମାଇସିନ/ପଲିମାଇକ୍ସିନ ବି/ହାଇଡ୍ରୋକୋର୍ଟିଜୋନ, ଅନ୍ୟମାନଙ୍କ ମଧ୍ୟରେ ଓଟୋସ୍ପୋରିନ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ବ‌ହିଃ କର୍ଣ୍ଣ ପ୍ରଦାହ (ସନ୍ତରଣକାରୀଙ୍କ କାନ) ଏବଂ କେତେକ ଚକ୍ଷୁ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ଏଥିରେ ଆଣ୍ଟିବାୟୋଟିକ୍ ନିଓମାଇସିନ, ପଲିମିକ୍ସିନ ବି ଏବଂ ଷ୍ଟିରଏଡ ହାଇଡ୍ରୋକୋର୍ଟିଜୋନ ଥାଏ । ଏହା କାନ ବୁନ୍ଦା କିମ୍ବା ଆଖି ବୁନ୍ଦା ଭାବରେ ବ୍ୟବହୃତ ହୁଏ । 

ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ ଏବଂ ଚର୍ମ  ରୋଗ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ହାଇଭ୍‌ସ, ଆନାଫାଇଲକ୍‌ସିସ୍, ଶ୍ରବଣ ଶକ୍ତି ହ୍ରାସ ଏବଂ ମୁଣ୍ଡବିନ୍ଧା ହୋଇପାରେ ।  ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ ।  ଆଣ୍ଟିବାୟୋଟିକ ନିର୍ଦ୍ଦିଷ୍ଟ ପ୍ରକାରର ବ୍ୟାକ୍ଟେରିଆକୁ ମାରିଦିଏ ଓ ଷ୍ଟିରଏଡ ପ୍ରଦାହକୁ ହ୍ରାସ କରିଦିଏ ।

୧୯୬୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୧୯ ସୁଦ୍ଧା ୧୦ ମିଲି ବୋତଲର ମୂଲ୍ୟ ପ୍ରାୟ ୭.୪୫ ପାଉଣ୍ଡ ଥଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୫୦ ଡଲାର ଥିଲା । ୨୦୧୭ରେ ଏହା ଯୁକ୍ତରାଷ୍ଟ୍ରରେ ୩୦୪ ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ନିୟୁତରୁ ଅଧିକ ପ୍ରେସକ୍ରିପସନ ରହିଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ